בית הינשוף

בית הינשוף (באנגלית: The Owl House) היא סדרת הנפשה אמריקאית, מסוגת פנטזיה וקומדיה, שנוצרה על ידי דנה טרס והופקה על ידי Disney Television Animation.
הסדרה שודרה לראשונה בארצות הברית בערוץ דיסני ב-10 בינואר 2020. בישראל הסדרה שודרה לראשונה בדיבוב עברי בערוץ דיסני ב-1 ביולי 2020.
בנובמבר 2019 הסדרה חודשה לעונה שנייה, אשר שודרה לראשונה במקור ב-12 ביוני 2021 ובישראל ב-5 בספטמבר באותה שנה.
במאי 2021 הסדרה חודשה לעונה שלישית ואחרונה שבנויה משלושה פרקי ספיישל. העונה השלישית החלה את שידוריה במקור ב-15 באוקטובר 2022 ובישראל ב-5 באפריל 2023. פרק הסיום של הסדרה שודר בארצות הברית ב-8 באפריל 2023 ובישראל ב-30 ביוני של אותה שנה.

הסדרה הושפעה במידת מה מהסדרה "גרוויטי פולס", כיוון שחלק מצוות יוצריה (כולל היוצרת) עבדו בעברם בהפקת הסדרה "גרוויטי פולס". הסדרה ייחודית מפני שהיא מציגה לראשונה דמות ראשית שהיא ביסקסואלית בסדרה של דיסני המיועדת לילדים, ובכך הושפעה מגרוויטי פולס שם היו דמויות משניות להט"ביות.

עשרה פרקים קצרים בשם Look Hooo's Talking בפורמט אפטר-שואו שודרו לאחר פרקים בטלוויזיה ועלו לערוץ היוטיוב הרשמי של ערוץ דיסני יממה לאחר שידור הפרק בטלוויזיה. בפרקים מככבים שני ינשופים – הורוס הרשו אותו מדבב אלכס הירש, ואוליביה קים אותה מדבבת שרה-ניקול רובלס. שני הינשופים מופיעים בשידור חי כביכול ומדברים על האירועים האחרונים ובוחרים כמה מהפרטים שעשויים להשפיע בהמשך התוכנית. בסוף כל פרק, הקרדיטים רצים במהירות. כאשר משהים את הקרדיטים מתגלים שמות הצוות שהם משחקי מילים על שמות הצוות האמיתי של התוכנית. לדוגמה: דנייטינגייל טרס (Danightingale Terrace) היא היוצרת דנה טרס (Dana Terrace). הפורמט בוטל בפרק "תבונה וחוסר רגישות" (Sense and Insensitivity).

סקירה כללית

בטלוויזיה

קצרים

דיבוב

דמויות

דמויות ראשיות 
 לוז נוסדה – בת אדם בת 14. הדמות הראשית בסדרה. מגיעה לאיים הרותחים בטעות והופכת לשוליה של אידה. לוז היא ביסקסואלית. לוז מעריצה סיפורי פנטזיות ואגדות קסומות וחולמת להפוך למכשפה. לוז מאוד אנרגטית וצמאה ללמוד הרבה מאוד דברים. מכיוון שהיא בת אדם אין לה יכולות קסם טבעיות ולכן היא צריכה לצייר ציורים (גליפים) על מנת להטיל כישופים. מעריצה של סדרת הספרים "המכשפה הטובה אזורה", הספר היה הדבר האחרון שקיבלה מאביה לפני שמת, ואף הקימה מועדון קריאה של הספרים יחד עם אמיטי בלייט, בת זוגה.
 אידלין "אידה" קלוטורן – המכשפה החזקה ביותר באיים הרותחים לשעבר המכונה "גברת הינשוף" המורה של לוז ופושעת מבוקשת, בעיקר בשל כך שלא הצטרפה לאף איגוד. קוללה בצעירותה (על ידי לילית אחותה) להפוך למפלצת בעלת צורה דומה לינשוף, אם היא לא תשתה את השיקוי היומי שלה, שככל שעובר הזמן משפיע פחות ופחות. בעונה ה-2 הצליחה להתגבר על הקללה ול"התאחד" איתה. אך בתחילת העונה ה-3, הקללה שלה (שוב) מסיסה אותה. היא ביסקסואלית. בת זוגם של ריין ויספרס.
קינג קלוטורן – טיטאן קטן. השותף לדירה של אידה. האמין (בעונה ה-1) שהוא היה בעבר "מלך השדים" עד שנגנב ממנו הכתר שלו. בפרק 17 בעונה השנייה התגלה שהוא טיטאן ואבא שלו הוא האיים הרותחים עצמם. בזכות הסמל שצייר על הקולר שלו בפרק 2 בעונה השנייה האספן לא יכל לראות אותו.
שופי (באנגלית: הוטי) – שד הבית של בית הינשוף. נוטה להוציא את ראשו מן הדלת ולהצמיח צוואר ארוך. ידידותי מאוד, מפטפט ומציק. בזכותו אמיטי ולוז הפכו לזוג, קינג גילה את המשמעות שלו ואת הכוח שלו, ואידה התגברה על הקללה שלה וגילתה שהקללה שלה היא גם דבר חיובי.
וילו פארק – בת 14, תלמידה בבית הספר לכישוף הקסייד. חברה של גאס, לוז, אמיטי, האנטר ווי. מוכשרת מאוד בכישוף צמחים. בהתחלה למדה במסלול גושים חיים בבית הספר לכישוף "הקסייד" ביחד עם אמיתי ובאצ'ה, אך לאחר שהמנהל באמפ רואה את הפוטנציאל שלה בכישוף צמחים, הוא מעביר אותה למסלול הצמחים בבית הספר.
 גאס (אוגוסטוס) פורטר – בן 12, תלמיד בבית הספר לכישוף האקסייד, חבר של וילו, לוז, האנטר, אמיטי ווי. נמצא במסלול האשליות בבית הספר "הקסייד". קפץ כיתה פעמיים, בגלל זה הוא קטן מכולם בשנתיים ולפעמים מזלזלים בו. בעל כוח ליצור אשליות של זיכרונותיו.
 אמיטי בלייט – בת 14, תלמידה שלומדת בבית הספר לכישוף האקסייד. תלמידה מצטיינת במסלול הגושים החיים. מתחילה בתור האויבת של לוז, הן נהפכות לחברות והיא מתאהבת בה בסתר מחשש שלוז לא מרגישה כמוה. החל מהפרק השמיני בעונה השנייה, היא ולוז מנהלות מערכת יחסים. עובדת בספרייה כאחראית על שעת הסיפור לילדים הקטנים ומעריצה של סדרת הספרים "המכשפה הטובה אזורה". אמיטי היא לסבית.
האנטר / "השומר המוזהב" (החל מעונה 2) – מכשף בן 16 שלפני העונה ה-3 הוא היה מכשף חסר כוחות שנעזר במטה מלאכותי. בהתחלה הוצג בכינוי "השומר המוזהב", היה עוזרו ואחיינו של הקיסר בלוס, אך עם זאת הוא דמות מורכבת. שנוא במיוחד על ידי עוזרתו השנייה של בלוס, קיקימורה. חיית הכוח שלו הוא פלאפג'ק (שהיה גם חיית הכוח של קיילב). לאחר שפלאפג'ק מציל את האנטר ממוות (וכך נרצח על ידי בלוס) האנטר מקבל את הכוחות של פלאפג'ק, ועיניו משנות את צבען מורוד כהה לחום - צהבהב (צבע העיניים של פלאפג'ק). בעתיד הוא מכין חיות כוח חדשות לאנשים אחרים עם דל, גוודולין והבאט קווין ואפילו מכין לעצמו את וואפלס בכדי לפצות על אובדנו של פלאפג'ק.
לילית קלוטורן – אחותה של אידה. הייתה באיגוד הקיסר במשימה לתפוס את אידה על פשעיה. לפי יוצרת הסדרה היא אסקסואלית.

דמויות משניות

תלמידי בית הספר לכישוף הקסייד 
אמירה בלייט – הבת של אלאדור ואודליה, אחותה הגדולה של אמיטי ואחותו התאומה של אדריק. אהבה להציק לאמיטי ואף התבריינה אליה, אך הפסיקה לאחר הפרק "אבודים בשפה". לומדת במסלולים אשליות וריפוי בבית הספר לכישוף "הקסייד".
אדריק "אד" בלייט – הבן של אלאדור ואודליה, אחיה הגדול של אמיטי ואחיה התאום של אמירה. אהב להציק לאמיטי ואף התבריין אליה, אך הפסיק לאחר הפרק "אבודים בשפה". לומד במסלולים אשליות, טיפול בחיות ושיקויים בבית הספר לכישוף "הקסייד".
 באשה – הייתה בריונית שאהבה לאמלל את החלשים ממנה, בין היתר את לוז, וילו וגאס, מכיוון שהיא קינאה בחברות שלהם. הקפטן של קבוצת הגרודבי של הקסייד. לומדת במסלול השיקויים בבית הספר לכישוף "הקסייד".
 וייני - לומדת במסלולים חיות וריפוי בבית הספר לכישוף "הקסייד". ביחד עם ג'רבו ובארקס היא הייתה אחת מהבעייתים עד שהמנהל באמפ הרשה לכל אחד מהם לילמוד בשני מסלולים. המרפאה הכי טובה ב"הקסייד" ונמצאת בקבוצת הדרבי תעופה של בית הספר. יש לה גריפין מחמד בשם פאדלס. חולמת להקים מרפאה לחיות קדומות. החברה הכי טובה של סקרלה.
 סקרלה - לומדת במסלול המשוררים בבית הספר לכישוף "הקסייד". שחקנית גרודבי לשעבר, משחקת בקבוצת דרבי התעופה של בית הספר. מכונה על ידי וילו "אשפית אסטרטגית". החברה הכי טובה של וייני.
 ג'רבו - לומד במסלולים צמחים וגושים חיים בבית הספר לכישוף "הקסייד". ביחד עם וייני ובארקס הוא הייה אחד מהבעייתים עד שהמנהל באמפ הרשה לכל אחד מהם לילמוד בשני מסלולים. החבר הכי טוב של בארקס.
 בארקס - כלב הלובש משקפיים, רק ג'רבו מבין מה הוא אומר. לומד במסלולים שיקויים ונבואה בבית הספר לכישוף "הקסייד". ביחד עם וייני וג'רבו הוא הייה אחד מהבעייתים עד שהמנהל באמפ הרשה לכל אחד מהם לילמוד בשני מסלולים. החבר הכי טוב של ג'רבו.

דמויות משניות נוספות 
 המנהל באמפ – מנהל בית הספר לכישוף האקסייד, קמעו הוא שד סגול שעוטה על הפנים על מנת שיעזור לו לראות עקב צלקת בעיניים. נחמד לתלמידיו ושואף שיצליחו בלימודי הכישוף שלהם. בעברו היה סגן מנהל בית הספר עד שראשת איגוד הצמחים פיטרה את המנהל הקודם.
 ריין ויספרס (החל מעונה 2) – האקס של אידה, פועל בסתר נגד בלוס אף על פי שעובד לצידו. משתמש על עצמו בלשון פנייה של they/them. השתתף במרד סודי נגד בלוס עם דריוס ואברוולף. בסוף הסדרה חוזר למערכת יחסים עם אידה. בוגר מסלול המשוררים בבית הספר לכישוף "הקסייד".
 אלאדור בלייט (החל מעונה 2) – אביה של אמירה, אדריק ואמיטי. תמיד עייף בשל עבודתו הקשה בבניית גושים חיים. היה אחראי על בניית הגושים החיים לבלוס, אך כאשר מבין מה הוא עולל, הוא בגד בבלוס, התגרש מאודליה ועזר לביתו ושאר החבורה. בוגר מסלול הגושים החיים בבית הספר לכישוף "הקסייד". למד באותה כיתה עם דריוס.
 דריוס (החל מעונה 2) – מנהיג איגוד הגושים החיים, דרמטי ואגואיסט. כאשר הוא מתעצבן הוא הופך את עצמו לגוש חי וזה מחזק את כוחותיו. אף על פי חילוקי הדעות ביניהם, לדאריוס אכפת מאוד מהאנטר. היה חברו הטוב ביותר של השומר המוזהב לפני האנטר. בוגר מסלול הגושים החיים בבית הספר לכישוף "הקסייד". למד באותה כיתה עם אלאדור.
 וי נוסדה/חמש (Vee/V/5) (החל מעונה 2 פרק 10) – שדונית מעבדה שנתקעה בעולם בני האדם, אשר גרה עם אמא של לוז בצורתה של לוז. בפרק 10 בעונה 2 וי אומצה על ידי קאמילה.
 קאמילה נוסדה – אמה של לוז. אם חד הורית שרוצה את הטוב ביותר לבת שלה. גילתה שלוז נמצאת בעולם השדים בפרק 10 בעונה 2. האם המאמצת של וי. בפרק הבכורה של העונה השלישית גילתה שלוז ביסקסואליות ותמכה בה.
 באט קווין – קמע ענק הדומה לעטלף עם ראש ענק. אמא לשלושה תינוקות עטלפים הנראים כמוה. מגינה על כל הקמעות שנזנחו על ידי הבעלים שלהם. השדה העשירה ביותר באיים הרותחים. הייתה הקמע של הטיטאן.
 פאפא טיטאן – "אבא" של קינג, האיים הרותחים בנויים על עצמותיו. בפרק הסיום של הסדרה (הפרק השלישי בעונה ה-3), לאחר שבלוס השתלט על הלב שלו, הוא נתן את כוחותיו האחרונים שלו ללוז ולאחר מכן חלף מהעולם וכך גם הגליפים שלו.

נבלים 
 הקיסר בלוס / פיליפ ויטביין – הנבל הראשי בסדרה. הוא בעצמו בן אדם שנלכד באיים הרותחים והפך לקיסר האיים הרותחים וצייד מכשפות פראיות. ראש איגוד הקיסר ודודו של האנטר.
 קיקימורה – יד ימינו של בלוס, מניפולטיבית.
 טיבלס טיבלי (גרים האמר השלישי) – בעל דוכן של דברים מוזרים. החבורה הרסה לו את הדוכן ומאז הוא רוצה לנקום.
 טרה סנאפדרגון (החל מעונה 2) – מנהיגת איגוד הצמחים. רגועה ומניפולטיבית.
 אדריאן גריי (החל מעונה 2) – מנהיג איגוד האשליות. גאוותן ומתנשא. מתנהג כמו במאי קולנוע.
 אודליה בלייט (החל מעונה 2) – אשתו של אלאדור ואמא של אמירה, אדריק ואמיטי, בוגרת מסלול הנבואה בבית הספר לכישוף "הקסייד". בעונה השלישית משמשת כ"מאמא דליה" לאספן.
 ביל (החל מעונה 2) – מכשף מרושע אשר נמצא בצד השני של העולם של האיים הרותחים. הוא וחבריו ציידי טיטאנים אשר מחופשים לטיטאנים ומתחברים איתם ואז הורגים אותם. האספן הוא האליל שלו. כשגילה שקינג הוא טיטאן הוא ניסה להרוג אותו ואז החבורה חזרה לאיים הרותחים.

מונחים בעולם השדים

עידנים 
עידן אקטפוס – עידן הטיטאנים
העידנים הפראיים – העידן שלפני העידן החדש של בלוס, 50 שנה לפני זמן הסדרה כאשר מכשפות ושדים עסקו בכישופים פראיים.
 העידן החדש – העידן של בלוס והאיגודים. בלוס הכריח מכשפות ומכשפים לבחור רק איגוד אחד להימצא בו ולכשף רק לפי שיטת הכישוף שלו.

מקומות 
 בית הינשוף – ביתה של אידה המכונת "גברת הינשוף", קינג, לוז ועכבר ההד. שופי שולט בבית.
הקסייד – בית ספר לכישוף שאותו מנהל הירונימוס באמפ. הקסייד מורכב מתשעה מסלולים: שיקויים, טיפול בחיות, גושים חיים, נבואה, כישוף צמחים, אשליות, ריפוי, בנייה וכישוף בעזרת נגינה. בנוסף למסלולים יש שיעורים שמאחדים את כל המסלולים ביחד.

ספרים 
 המכשפה הטובה אזורה - סדרת ספרים שנמכרת בשני העולמות
 אוטאבין – ספר ילדים על האיים הרותחים. זה הסיפור על כורך ספרים בשם אוטאבין שלומד להכיר חברים.
 יומנו של פיליפ ויטביין – היה יומן שהיה שייך לפיליפ ויטביין, האדם הראשון שחי באיים הרותחים.
 היסטוריית האיים הרותחים הבלתי מורשית – ספר המכיל את ההיסטוריה של האיים הרותחים שאסור למכור מסיבה כלשהי.

פרקים

עונה 1

עונה 2

עונה 3

קצרים

Look Hooo's Talking 
 10 פרקים
 10 בינואר 2020 – 20 במרץ 2020

Owl Pellets

Chibi Tiny Tales

הצגה של דמויות להטב"ק 
בית הינשוף זכה לשבחים על התיאור של מערכת יחסים להטב"קית בין הדמויות של לוז נוסדה ואמיטי בלייט. במהלך עונתה השנייה, הסדרה זכתה לשבחים גם על הכללת דמות א-בינארית וככל הנראה טרנסג'נדרית, בדמות של ריין ויספרס. טרס משתמשת באופן פעיל בטוויטר כדי לאשר זהויות להטב"ק של דמויות. על אף שדיסני התנגדה בתחילה להצגת מערכת יחסים להטב"קית בתוכנית, טרס השיגה בסופו של דבר את אישורה של החברה, וזקפה את האור הירוק שקיבלה לעקשנותה בנושא.

טרס סיפרה למגזין ואניטי פייר במרץ 2021 שהיא הייתה פתוחה לגבי המחשבה שלוז תהיה דו מינית ולכלול דמויות להט"ב עוד במהלך פיתוח התוכנית. מאוחר יותר נאמר לה שהיא לא יכולה "לקיים שום סוג של עלילה הומוסקסואלית בין הדמויות הראשיות". טרס אמרה בתגובה, "נתתי לעצמי להתעצבן, להתפוצץ לחלוטין ולצאת בסערה מהחדר. החיים קצרים ואין לי זמן לפחדנות, הייתי מוכנה לעבור לשטחי מרעה ירוקים יותר אם צריך". שבוע או שבועיים לאחר מכן, היא קיבלה אישור והיא מתארת את האולפן כתומך מאז.

כלי תקשורת כמו CNN ו-Deadline הביעו תמיכה בתיאורים אלה, בעוד שארגונים שמרניים כמו מיליון אימהות  (1MM) והתאחדות המשפחות האמריקאית  (AFA) התנגדו לרעיון, וגינו את ערוץ דיסני על הכללת זהויות להטב"ק בסדרה.

קבלה 
באתר Rotten Tomatoes עונה 1 קיבלה 100% עגבניות טריות, גם עונה 2 קיבלה 100% עגבניות טריות.

פרסים

קישורים חיצוניים

הערות שוליים 

סדרות הנפשה אמריקאיות
סדרות פנטזיה אמריקאיות
סדרות קומדיה אמריקאיות
ערוץ דיסני: תוכניות וסדרות
סדרות טלוויזיה אמריקאיות שעלו לשידור בשנות ה-2020
סדרות להט"ב
תוכניות להט"ב אמריקאיות
ינשופיים בתרבות
זוכי פרס פיבודי